**MŰSZAKI KÖVETELMÉNYEK**

**Villamos kocsiszínek területén szabványossági javítások elvégzése**

Elvégzendő a nem megfelelő minősítéssel rendelkező berendezések kijavítása, helyreállítása. A villámvédelmi javítások során a hatályos szabványokban és előírásokban meghatározottak alapján, szükség szerint tervet kell készíteni. Kiindulási dokumentumként Üzemeltető biztosítja az előző, nem megfelelő minősítésű jegyzőkönyvet. Biztosítja a helyszíni bejárás lehetőségét. A munkák során biztosítja a munkaterülethez való hozzáférést. A javítási munka elvégzése után tételes teljesítési jegyzőkönyvet és megfelelő minősítésű felülvizsgálati jegyzőkönyvet kell készíteni. A megfelelő minősítésű jegyzőkönyvek alapján üzemeltető visszaellenőrzi az elvégzett munkát, a tételes teljesítési jegyzőkönyv csak ezt követően kerül kiállításra.

A javításokat a hatályos szabványokban és előírásokban meghatározott módon, megfelelő állapotú és az adott feladat elvégzésére alkalmas eszközökkel/berendezésekkel kell elvégezni.

Vállalkozónak – a szabványoknak és előírásoknak megfelelve – a villámhárítók kiépítésekor hosszú élettartamú és alacsony karbantartás igényű tűzi-horganyzott, illetve réz alapanyagú alkatrészeket kell használnia.

A kötelező vizsgálatok elvégzésének gyakoriságát, a vizsgálatok módját és dokumentálását országos (MSZ-EN) szabványok és rendeletek írják elő. A munkálatokhoz szükséges előírásos létszámot a vállalkozónak kell biztosítania.

Az elvégzendő munkák esetenként csak üzemszünetben, illetve a szomszédos technológiai berendezések feszültségmentesítése után végezhetők el. A feszültségmentesítést Ajánlatkérő biztosítja.

A szabványossági hibák javítása után visszamérés szükséges, mely az átadás átvételi eljárás egyik alapját képezi. Ezt a vizsgálatról készült jegyzőkönyvet 1 papír alapú + 1 elektronikus példányban kell a Vállalkozónak átadnia.

Az Érintésvédelmi felülvizsgálatokat az alábbiak szerint kell elvégezni és dokumentálni:

* munkahelynek minősülő helyeken: 3 évente
* kommunális és lakóépületek esetében: 6 évente
* villamos kéziszerszámok esetében: 1 évente

A Villámhárító felülvizsgálatokat az épületek tűzveszélyességi osztályba sorolásának figyelembevételével az alábbiak szerint kell elvégezni és dokumentálni:

                - "A"-"B" Tvo. esetében - 3 évente;

                - "C"-"D" Tvo. esetében - 6 évente.

**Tűzvédelmi szabványossági felülvizsgálatok:**

A tűzvédelmi szabványossági felülvizsgálatok gyakoriságát és az üzemben tartó kötelezettségeit a 54/2014.(II.05.) BM rendelet az Országos Tűzvédelmi Szabályzat kiadásáról írja elő.

**Villámvédelemi felülvizsgálatok:**

A villámvédelem feladata védekezni a villámcsapások káros hatásai ellen. A villámok káros hatása elleni védekezés során nem csak egyszerűen villámcsapások elleni védekezésről kell beszélni. A probléma ennél komplexebb, több területet is érint. Többek között felveti az emberi élet védelmét, tűzvédelmet, vagyonvédelmet és gazdasági szempontokat is. A probléma nagysága miatt szigorú előírások vannak arra vonatkozóan, hogy villámvédelmi rendszereket hol és milyen kiépítéssel kell telepíteni, alkalmazni és fenntartani.

A villámcsapások elleni 100%-os biztonsággal működő villámhárító rendszer nem létezik, ezért a villámvédelmi berendezések üzemeltetésével és rendszeres ellenőrzésével kapcsolatban az a cél, hogy a villámcsapásokból eredő károkat minimálisra lehessen csökkenteni.